Suomen opiskelijakuntien liitto

Suomen opiskelijakuntien liitto – SAMOK ry (ent. Suomen ammattikorkeakouluopiskelijakuntien liitto – SAMOK ry) on ammattikorkeakouluopiskelijoiden itsenäisesti hallinnoima valtakunnallinen, sitoutumaton ja riippumaton edunvalvonta- ja palvelujärjestö. SAMOKin jäseniä ovat 21 ammattikorkeakoulun opiskelijakunnat. Liitto on perustettu vuonna 1996.

SAMOK tekee muiden opiskelijajärjestöjen tavoin edunvalvontatyötä erityisesti sosiaali- ja koulutuspoliittisissa asioissa sekä kansainvälisissä asioissa. SAMOK on mukana kehittämässä suomalaista koulutusjärjestelmää ja vaikuttamassa yleisen opintososiaalisen järjestelmän kehittymiseen.

 Organisaatio 
Liiton ylin päättävä elin on vuosittain lokakuussa järjestettävä liittokokous. Liittokokouksessa päätetään liiton tilinpäätöksen vahvistamisesta, toimintasuunnitelmasta, jäsenmaksusta ja talousarviosta sekä valitaan seuraavan vuoden hallitus, johon kuuluu puheenjohtaja, varapuheenjohtaja ja  vähintään kolme ja enintään seitsemän hallituksen jäsentä. Jäsenjärjestöt voivat lähettää liittokokoukseen yhden äänivaltaisen edustajan jokaista alkavaa 500 jäsentään kohden.

Käytännön päätöksenteosta liitossa vastaa hallitus. Hallituksen jäsenet toimivat täysipäiväisessä luottamustehtävässä ja työskentelevät liiton toimistolta käsin.

Liitolla on 8 työntekijää, jotka vastaavat asiantuntijoina hallituksen päätösten valmistelusta sekä toiminnan käytännön toteutuksesta.

SAMOK on SOSTEn ja Suomen nuorisoalan kattojärjestö Allianssin jäsenjärjestö.

 Toimisto 
SAMOKin toimisto sijaitsee Helsingissä, osoitteessa Lapinrinne 2.Näin löydät meidät  Samoissa Oy OSS-Järjestöpalvelut Ab:n toimitiloissa toimivat myös Suomen ylioppilaskuntien liitto (SYL) ry, Suomen ammattiin opiskelevien liitto – Sakki, Suomen Nuorisovaltuustojen Liitto ja Students at Risk Finland.

 Kansainväliset yhteydet 
SAMOK on jäsenenä eurooppalaisten kansallisten opiskelijajärjestöjen liitossa, The European Students' Union eli ESU:ssa. Lisäksi liitto on mukana Pohjoismaiden ja Baltian maiden kansallisten liittojen yhteistyöverkostossa Nordiskt Ordförande Mötessä (NOM).Vaikutustyömme Euroopassa 

 Luettelo SAMOKin puheenjohtajista 
15.6.1996 – 31.12.1997 Janne Nelimarkka, Oulun seudun ammattikorkeakoulu
1.1.1998 – 31.12.1999 Sami Aalto, Satakunnan ammattikorkeakoulu
1.1.2000 – 31.12.2000 Janne Niemimäki, Kemi-Tornion ammattikorkeakoulu
1.1.2001 – 31.12.2001 Minna Uitti (o.s. Kesälä), Vaasan ammattikorkeakoulu
1.1.2002 – 31.12.2002 Jouni Kantola, Rovaniemen ammattikorkeakoulu
1.1.2003 – 22.4.2003 Marjaana  Haapakoski, Vaasan ammattikorkeakoulu
22.4.2003 – 31.12.2003 Samuli Hakoniemi, Helia
1.1.2004 – 31.12.2004 Outi Mulari (o.s. Nikkanen), Hämeen ammattikorkeakoulu
1.1.2005 – 31.12.2005 Petra Nystén, Arcada Nylands svenska yrkeshögskola
1.1.2006 – 31.12.2006 Heikki Kaisto, Oulun seudun ammattikorkeakoulu 
1.1.2007 – 31.12.2007 Hannu Murisoja, Jyväskylän ammattikorkeakoulu
1.1.2008 – 31.12.2008 Armi Murto, Arcada Nylands svenska yrkeshögskola
1.1.2009 – 31.12.2009 Saku Jokisalo, Hämeen ammattikorkeakoulu
1.1.2010 – 31.12.2010 Simo Takanen, Laurea-ammattikorkeakoulu
1.1.2011 – 31.12.2011 Helmi Selamo-Rode (o.s. Selamo), Kajaanin ammattikorkeakoulu
1.1.2012 – 31.12.2012 Elin Blomqvist, Arcada Nylands svenska yrkeshögskola
1.1.2013 – 31.12.2013 Mikko Valtonen, Saimaan ammattikorkeakoulu
1.1.2014 – 31.12.2014 Toni Asikainen, Haaga-Helia ammattikorkeakoulu
1.1.2015 – 31.12.2015 Joonas Peltonen, Karelia-ammattikorkeakoulu
1.1.2016 – 31.12.2016 Jemi Heinilä, Metropolia ammattikorkeakoulu
1.1.2017 – 31.12.2017 Anni Koivisto, Vaasan ammattikorkeakoulu
1.1.2018 – 31.12.2018 Marko GrönlundMarko Grönlund SAMOKin puheenjohtajaksi 2018, Satakunnan ammattikorkeakoulu
1.1.2019 – 31.12.2019 Iiris Hynönen, Diakonia-ammattikorkeakoulu
1.1.2020 – 31.12.2019  Anna Laurila, Tampereen ammattikorkeakoulu
1.1.2021 – 31.12.2021 Olivia Löytänen, Lapin ammattikorkeakoulu
1.1.2022 – 31.12.2022 Emmi Lainpelto, Tampereen ammattikorkeakoulu
1.1.2023 – 31.12.2023 Joonas Soukkio, Tampereen ammattikorkeakoulu
1.1.2024 – Lauri Kujala, Jyväskylän ammattikorkeakoulu
1.1.2025 - Julia Väänänen, Tampereen ammattikorkeakoulu

 Talous 

Opetus- ja kulttuuriministeriön yleisavustus nuorisojärjestöille

 2020: 305 000 €
 2019: 305 000 €
 2018: 305 000 €
 2017: 300 000 €
 2016: 290 000 €
 2015: 276 500 €
 2014: 285 000 €
 2013: 285 000 €
 2012: 285 000 €

 Vuoden opettaja 
Samok on vuodesta 2018 jakanut Vuoden opettaja -palkintoa eri ammattikorkeakouluista tulleiden opiskelijoiden antamien ehdotusten perusteella. Palkinnolla halutaan tuoda esiin laadukasta opetustyötä ammattikorkeakouluissa, ja sen saaja julkistetaan keväisin ammattikorkeakoulupäivillä. (Tämän valtakunnallisen palkinnon lisäksi monet muutkin oppilaitokset ja opiskelijayhdistykset jakavat samannimisiä tunnustuksia paikallisesti omille opettajilleen.)

Samokin Vuoden opettaja -palkinnon saajia ovat:
2018: 
2019: Daniela Sundell, Yrkeshögskolan Novia
2020: Taina Lehtonen, sairaanhoidon opettaja, Kaakkois-Suomen ammattikorkeakoulu XAMK, Kouvolan kampus
2021: Olli Leppänen, liiketalous, LAB-ammattikorkeakoulu
2022: Sofia Frilund, matematiikka, Yrkeshögskolan Novia, Vaasa
2023: Heta-Maija Leino, sairaanhoidon opettaja, Hämeen ammattikorkeakoulu, Forssan kampus
2024: Jenny Österbacka, sairaanhoidon opettaja, opinto-ohjaaja, Högskolan på Åland
2025: Matti Virtasalo, sosiaalialan lehtori, Lapin ammattikorkeakoulu, Kemin kampus

 Lähteet 

 Aiheesta muualla 
 Yhdistyksen kotisivu
 The European Students' Union – ESU

Luokka:Suomalaiset opiskelijajärjestöt